b'\n_START_ARTICLE_\nAnna Inkeri Relander\n_START_PARAGRAPH_\nAnna Inkeri Relander, o. s. Bergroth (8. marraskuuta 1888 Viipuri \xe2\x80\x93 22. toukokuuta 1945 Helsinki) oli tuottelias suomalainen viihdekirjailija, joka kirjoitti eri salanimill\xc3\xa4 julkaistuja kevyit\xc3\xa4 romaaneja. Monien romaanien pohjalta on tehty elokuvak\xc3\xa4sikirjoituksia. H\xc3\xa4n toimi my\xc3\xb6s suomentajana, jolloin h\xc3\xa4n k\xc3\xa4ytti nimimerkki\xc3\xa4 A. I. R._NEWLINE_Relanderin k\xc3\xa4ytt\xc3\xa4mi\xc3\xa4 salanimi\xc3\xa4 ovat Denys Aston, Merete Bendix, Ursula Cooper, Inkeri Relander, Senja Saar, Gordon Swing, Vic Wallis, Mary Warren, Magda Werner sek\xc3\xa4 nimikirjaimet A. I. R._NEWLINE_Relanderin vanhemmat olivat rehtori Adiel Bergroth ja Lydia Petterson. H\xc3\xa4n p\xc3\xa4\xc3\xa4si ylioppilaaksi 1907 Viipurin yhteiskoulusta. Anna Inkeri Relander oli naimisissa vuodesta 1917 liikemies, vakuutusvirkailija Eino Felix Johannes Relanderin (1888\xe2\x80\x931959) kanssa._NEWLINE_Relanderin romaaneihin perustuvat muun muassa elokuvat Sinut min\xc3\xa4 tahdon ja Poikamiesten holhokki, jonka h\xc3\xa4n k\xc3\xa4sikirjoitti Nisse Hirnin kanssa.'